open-index/open-wikipedia-markdown huggingface dataset:
Pieter Lourens

**Pieter Lourens** is 'n Suid-Afrikaanse skrywer.

## Lewe en werk 
Pieter Lourens word groot op 'n Hoëveldse plaas. Hy bekwaam hom as 'n kliniese sielkundige en woon in Gauteng, waar hy onder andere werksaam is by die Kamer van Mynwese. Hy is getroud met 'n Vrystater en het twee kinders, Jansie en Flip. Sy dogter Jansie is tydelik met die bekende anti-apartheid aktivis Carl Niehaus getroud en het saam met hom tronkstraf uitgedien vir hulle aandeel in die stryd teen apartheid. Hulle is verloof tydens die verhoor, maar trou in die tronk nadat Jansie tot vier en Carl tot vyftien jaar gevonnis is. 

## Skryfwerk 
“***Vuurvlieg en boomklim***”, met die subtitel “*inferno, vaevuur en bo uit*”, poog om deur grepe uit die wêreld- en Suid-Afrikaanse geskiedenis van die twintigste eeu persoonlike lyding in perspektief te plaas, veral met verwysing na die apartheidsbestel. Deur die verskriklike en die chaos is daar ook die hoop wat veral deurskemer in die behandeling van persoonlike voorbeelde, waarmee die boek afgesluit word. Die skrywer se doel is om oor die hel wat hy beleef het te skryf, sodat hy innerlike vrede kan vind. Die titel is na aanleiding van die vuurvlieg wie se sig in sy stert sit en dus simbolies is van die kortsigtigheid van die mens wat aanleiding gee tot rampe en inferno’s, terwyl die boomklim simbolies is van die moeisame klim terug na die lewe wanneer jy figuurlik gesproke in die hel was.

Hy het vroeër ook gedigte geskryf, waarvan “*Gordyn*” in *The bloody horse* van November-Desember 1980 verskyn.

## Publikasies 
**1996 -** Vuurvlieg en boomklim

## Verwysings
Regina Kemp (Coetzee)

**Regina Johanna Petronella Coetzee** is 'n Suid-Afrikaanse skrywer en is in 1960 op De Aar gebore as die tweede kind van Hendrik en Bettie Coetzee.

## Lewe en werk 
Na vier jaar verhuis die gesin na Daniëlskuil in die Noord-Kaap, waar sy skoolgaan en matrikuleer. Sy studeer Kommunikasiekunde aan die Universiteit van die Oranje-Vrystaat en behaal die B.A.-graad in 1982. Dan word sy joernalis by *Oggendblad* in Pretoria. Sy werk daarna vir 'n rukkie by *Informa*, 'n tydskrif van die Departement van Samewerking en Ontwikkeling, en word dan in 1986 skakelbeampte van die Technikon Noord-Transvaal in Soshanguve. Hier ontmoet sy die prokureursklerk Gustav Kemp en gaan saam met hom na Engeland, waar hy vir 'n jaar verder studeer aan 'n meestersgraad in Skeepvaartsreg. By hulle terugkeer na Suid-Afrika trou hulle en trek Kaap toe. Hier werk sy eers as kopieskrywer in die reklame-afdeling van Sanlam en dan word sy tuisteskepper net voor die geboorte van haar tweede kind. Die egpaar bly in Kenridge in Durbanville in Kaapstad en het twee kinders, 'n seun (Karl Gustav) en 'n dogter (Elizabeth Alida, wat hulle Bea noem). 

## Skryfwerk 
Sy skryf romans oor vrou-wees. Haar debuutroman “***Debora de Waal en die baba-blues***” handel oor 'n 33-jarige vrou se dagboekinskrywings oor 'n eerste baba en die impak wat dit het op haar verhoudings met haar eie familie en die skoonfamilie, haar man en vriende. Die inmenging, raad en seëninge wat instroom sorg ook vir 'n goeie skeet nageboortelike depressie, die baba-blues. 'n Plesierige verhoogproduksie word van die roman gemaak en by die Aardklop Kunstefees en elders opgevoer. “***Facials op die vliegtuig***” kyk met dieselfde humoristiese insig na die dinamiek binne verhoudings wanneer die hoofkarakter Frieda Muller uitvind haar man Paul is ontrou. Sy moet uitvind wat haar regte is by egskeiding en word ook gekonfronteer met die omvang van die aansienlike aantal post-egskeidingsbesluite. Dit bied 'n kykie op die oppervlakkige lewenswaardes van 'n nuwe generasie gegoede professionele jong mense vir wie die belangrikste is hoe hulle lyk en wat hulle besit.

## Publikasies 
**1997-** Debora de Waal en die baba-blues

**2003 -** Facials op ’n vliegtuig

## Ander verwysings 
* Parker, Elize “Raaksêreëls soos krale aan 'n snoer” “Plus” 24 Mei 2003
* Lourens, Vanessa Die Burger: http://m24arg02.naspers.com/argief/berigte/dieburger/1997/06/24/7/6.html
* Kemp, Regina Lewenskets Nasionale Afrikaanse Letterkundige Museum en Navorsingsentrum (NALN) Bloemfontein 27 Mei 1997

## Verwysings
George A. Hill

**George Alexander Hill** is 'n Suid-Afrikaanse skrywer. Hoewel Hill nog nie self 'n publikasie uitgebring het nie, verskyn sy gedigte in die *Tydskif vir Letterkunde* en verskeie versamelbundels, onder meer *Groot verseboek*.

## Lewe en werk 
George Hill is die jongste van drie kinders en is in Elsiesrivier op die Kaapse Vlakte gebore. Hy word hier groot, maar die familie verhuis later na Kuilsrivier, waar hy aan die Sarepta Senior Secondary School matrikuleer. Hy studeer joernalistiek aan die Peninsula Technikon, waar hy in 1996 gradueer. In hierdie tyd raak hy vanaf Januarie 1993 tot Desember 1994 betrokke by die gemeenskapsradio, Bush Radio. Dan werk hy by Zazise Communications as die hoofbestuurder vir die Wes-Kaap en as strategie en media-direkteur vir Uhuru Communications. In 1995 verhuis hy na Johannesburg, waar hy by verskeie media-instellings werk, insluitende YFM, die land se eerste jeugradiostasie. Hy woon hier in Troyeville. Hier is hy die jongste hoof van nuus in die land, koördineerder van inhoud en ook verantwoordelik vir die webwerf en die produksie van die uurlange meningsprogram *Youth Crossfire*. Ander radiostasies sluit in MetroFM en hy doen ook ondervinding op as programmeerder vir sake van die dag op televisie. Later word hy senior vervaardiger vir *AM* en *Midday Live* op SAFM.

In Oktober 2006 keer hy terug na Kaapstad en sluit dan aan by die kommunikasie konsultante Hip-Hop Media Lounge. Vanaf Desember 2010 tot Maart 2011 neem hy waar as besturende direkteur van Afrofusion Communications, waarna hy vanaf April 2011 as kommunikasie spesialis aansluit by die Barclays bankgroep in Johannesburg, met fokus op die Afrika en Internasionale markte. By die IMM School of Business Science deurloop hy vanaf September 2012 'n Sertifikaatkursus in Besigheids- en Korporatiewe Kommunikasie (gelyk aan 'n NQF6) en vanaf November 2013 'n Bestuursontwikkelingsprogram aan die Universiteit van die Witwatersrand se Sakeskool (gelyk aan 'n NQF8). Vir die tydskrif *Blink* skryf hy 'n gereelde rubriek.

Hy is getroud en het 'n seun.

## Skryfwerk 
Hy publiseer gedigte in *Tydskrif vir Letterkunde* en van sy verse word opgeneem in *Nuwe stemme 2* en in *Groot verseboek*. 

## Verwysings
Tsjernobil-kernramp

duimnael|regs|Ligging van die Tsjernobil-kernkragaanleg
**Die Tsjernobil-kernramp** (ook na verwys as die Tsjernobil-ongeluk) was 'n katastrofiese kernongeluk wat op 26 April 1986 plaasgevind het in die Tsjernobil-kernkragsentrale naby die dorp Pripyat in die Oekraïne (destyds amptelik die Oekraïense SSR), wat onder die direkte jurisdiksie van die sentrale owerhede van die Sowjetunie gestaan het. 'n Ontploffing en brand het groot hoeveelhede radioaktiewe deeltjies in die atmosfeer vrygestel, wat oor die grootste deel van die westelike USSR en Europa versprei het.

Die Tsjernobil-ramp was die ergste kernkragongeluk in die geskiedenis in terme van koste en ongevalle. Dit is een van slegs twee geklassifiseer as 'n vlak 7 gebeurtenis (die maksimum klassifikasie) op die "International Nuclear Event" skaal, die ander is die Fukushima Daiichi-kernramp van Japan in 2011. Die stryd om die besoedeling te beperk en 'n groter katastrofe te voorkom, het uiteindelik meer as 500&nbsp;000 werkers betrek en 'n geskatte 18 miljard roebels gekos. Tydens die ongeluk is 31 mense dood, maar langtermyneffekte soos kanker word nog ondersoek.

duimnael|links|300px|Die verlate stad Pripyat met die Tsjernobil-aanleg op die agtergrond
duimnael|center|340px|Die kernreaktor in 2006, 20 jaar na die ongeluk, omhul deur 'n sarkofaag van staal en beton om lekkasie van radioaktiewe deeltjies te beperk.

## Verwysings
Mongole

: *Hierdie artikel handel oor die etniese groep in Oos-Asië. Vir die taal, sien Mongools, en vir die taalfamilie, sien Mongoolse tale.*

Die **Mongole** (Mongools: Монголчууд, 17px, *Mongolchuud*, [ˈmɔŋ.ɢɔɮ.t͡ʃʊːt]) is 'n nasie en etniese groep inheems aan Mongolië en die Chinese outonome gewes van Binne-Mongolië. Hulle vorm die titulêre nasie van Mongolië en praat Mongools as moedertaal.

[duimnael|links|Gebiede met 'n belangrike Mongoolse bevolking (in rooi). Die oranje lyn toon die grootste uitbreiding van die [Mongoolse Ryk in die laat 13de eeu]]
Wêreldwyd leef omtrent 10 miljoen Mongole, waarvan sowat 6 miljoen in China en sowat 3 miljoen in Mongolië. Daarbenewens leef Mongole veral in die Russiese republieke van Boerjatië en Kalmikië, waar hulle Mongoolse tale soos Boerjaties en Kalmikies praat.

In die Volksrepubliek China behoort die Mongole tot een van die 56 amptelik-erkende etniese groepe ("nasionaliteite"). Hulle leef veral in die Noord-Chinese outonome gewes van Binne-Mongolië aan die grens met Mongolië en 'n kleiner minderheid in die outonome gewes van Xinjiang.

Die Mongoolse stamme is in 1206 eeu deur Djengis Khan verenig en aansluitend het hy die Mongoolse Ryk gestig en begin uitbrei. Die ryk het onder Ögedei Khan na Sentraal-Europa en Oos-Asië uitgebrei en onder Koeblai Khan sy grootste uitbreiding bereik. In 1294 is die ryk in vier verskillende khanate verdeel en nadat al die vier ryke ontbind is, het die meeste Mongole na Mongolië teruggekeer. Net in sommige dele van China en Rusland het belangrike groepe van Mongole soos die Boerjate en die Kalmikiërs agtergebly.

## Verwysings 
## Eksterne skakels
Cornel Judels

**Cornél Judels** is 'n Suid-Afrikaanse skrywer en is op 7 Maart 1978 in Johannesburg gebore as die middel van drie kinders van Cornelis Johannes Judels en Zelma du Toit. 

## Lewe en werk 
Sy matrikuleer in 1996 aan die Hoërskool Florida en studeer dan vanaf 1997 verder aan die Universiteit van Pretoria, waar sy in 2000 'n graad in Chemiese Ingenieurswese verwerf. Sy woon en werk op die Wes-Rand en studeer verder in Spaans aan die Universiteit van die Witwatersrand. Sy skryf in vir 'n M.A.-graad in Kreatiewe Skryfkuns aan die Universiteit van Pretoria, wat sy in 2012 verwerf. Haar mini-verhandeling vir hierdie kursus is “'' 'n Ondersoek na die ‘Nuwe stemme’-reeks as forum vir ontluikende digters''”, terwyl sy vir die praktiese deel van die kursus 'n versameling gedigte indien.

Cornel is oorlede op Sondag 24 November 2019. Sy laat drie kinders agter. 

## Skryfwerk 
Haar gedigte word opgeneem in “*Nuwe stemme 3*” en in “*Groot verseboek*” en “''My ousie is 'n blom''”.

## Verwysings
Rots-klipvis

Die **Rots-klipvis** (*Clinus agilis*) is 'n vis wat endemies is aan Suid-Afrika. Die vis kom voor aan die Weskus, om Kaappunt tot by Port Alfred in die Oos-Kaap. In Engels staan die vis bekend as die *Agile klipfish*.

## Identifikasie 
Die vis word tot 14&nbsp;cm lank. Hulle kleurpatrone wissel van liggrys, roomkleurig tot ligbruin. Partykeer is hulle gevlek met 7 donkerbruin tot swart strepe oor die lyf wat ook op die anale en dorsal vinne voorkom. Daar is 'n swart knoppie tussen die derde en vierde dorsale stekels.

Hulle leef in rotsriwwe, aflandige riwwe en strandmere tot op 'n diepte van 20 m. Hulle leef ook in getypoele, in alge beddings en ook sanderige areas. Hulle is gewoonlik alleenlopers en vreet klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakel 
* http://www.fishbase.org/summary/SpeciesSummary.php?ID=26245&genusname=Clinus&speciesname=agilis&AT=Clinus+agilis&lang=English
Redhouse, Oos-Kaap

**Redhouse** is 'n klein nedersetting aan die Zwartkopsrivier in Nelson Mandelabaai net noord van Gqeberha, Suid-Afrika.

## Verwysings
39 v.C.

## Gebeure 
* Generaal Ventidius verdryf Antigonus II Matatthias uit Syria
* September – Herodes trek op na Jerusalem, maar moet stop omrede die Romeinse leër sy winterverblyf inneem
* Aan die Ryn ontstaan die nedersetting oppidum Ubiori.

## Verwysings
Herodes Antipas

duimnael|links|upright|Jesus voor Herodes Antipas. Stiftskirche Millstatt. Oswalt Kreusel 1591
duimnael|links|upright|Die verdeling van Herodes die Grote se ryk. In pienk Herodes Antipas s'n.
**Herodes Antipas** was *tetrarchos* van Galilea en Perea van 4 v.C. tot 39 n.C. 

Hy was 'n seun van Herodes die Grote en toe sy pa sterf in 4 v.C. het keiser Augustus besluit om sy gebiede onder sy drie seuns Antipas, Archelaüs en Philippus te verdeel. Archelaüs het Judea gekry, Antipas Galilea en Perea. 

Daar is min bekend oor hom. Hy het goeie betrekkings met Augustus en Tiberius onderhou en in hierdie tyd het Galilea rus en vrede geken. Daar was twee konflikte, een met Agrippa I en een met Aretas (IV) wat Antipas se oosgrens aangeval het. Tiberius het egter Antipas gesteun en hom in 36/37 selfs gevra om tussen Rome en Partië te bemiddel.

In teenstelling tot sy broers het Antipas respek getoon vir die geloof van sy volk. Dit blyk byvoorbeeld uit sy munte wat geen beelde van hom of van heidense tempels getoon het nie. 

Onder die derde Romeinse keiser, Gaius het Antipas sy beskerming verloor. Agrippa I het hom beskuldig van ontrou aan Rome en sameswering teen die keiser. Gaius het hom geglo en Antipas verban en sy besittings gevat.

## Antipas in die Bybel 
Herodes Antipas is bekend uit die Bybel vir die dans van sy dogter Salome en haar eis om die hoof van Johannes die Doper as beloning te kry. (Matteus 14:1-2, Markus 6:14-16). Dit is die Herodes wat Jesus geken het.

## Verwysings
Koolsuur

**Koolsuur** is 'n nie-stabiele chemiese verbinding met formule .  Dit is 'n diprotiese brønstedsuur. Sy afgeleide soute bevat die waterstofkarbonaat-ione  (ook bekend as bikarbonaat) of die karbonaat-ione .

Koolsuur vorm wanneer koolstofdioksied oplos in water, maar die molekuul het net 'n lewensduur van ongeveer 26 milisekonde. Dit reageer skielik met water om hidronium en bikarbonaat te vorm:

::CO_2 + 2H_2O \to H_2CO_3 + H_2O \to H_3O^{+} + HCO_3^{-}

In basiese oplossings verskuif hierdie reaksies na regs en sal die reskonsentrasie van koolsuur baie laag wees. In suur oplossings sal die reaksie na links skuif en sal koolstofdioksied uit die oplossing verdryf word, soos uit 'n gaskoeldrankie. 

## Arrhenius-teorie 
In die Arrhenius-teorie van sure en basisse is koolsuur 'n probleem gewees, omrede die pogings om dié stof in suiwere vorm te isoleer altyd gefaal het. In die 19de eeu is dit aanvanklik die enigste manier gewees om regtig aan te toon dat 'n bepaalde stof bestaan en wat sy formule kan wees. Arrhenius het koolsuur daarom as 'n "hipotetiese" suur moet aanneem waarvan die karbonate en bikarbonate "afgelei" sou wees. Ongelukkig is dit nie die enigste hipotetiese suur of basis gewees wat dié teorie het moet aanneem. Hierdie probleem is in 1923 met die koms van die Brønsted-Lowry- en die Lewis-teorieë opgelos. Hierdie teorieë kyk na die molekulêre spesie, nie na die hele, isoleerbare stof nie en 'n onstabiele molekule soos  wat net vlugtig bestaan is vir die Brønsted-Lowry-teorie nie 'n probleem nie. In basiese oplossings is dit ook moontlik aan te neem dat  die (Lewis-)suur is wat met hidroksiel reageer, sonder om aan te neem dat die eintlike koolsuurmolekuul 'n rol speel.

## Kyk ook 
*Lys van sure en basisse

## Verwysings
Lucy Maud Montgomery

**Lucy Maud Montgomery ** (OBE, * 30 November 1874; † 24 April 1942), algemeen bekend as **L.&nbsp;M. Montgomery**, was 'n Kanadese skrywer wat met 'n reeks van twintig romans, wat vanaf 1908 gepubliseer is, wye bekendheid verwerf het. Daarnaas het 530 kortvehale, 500 gedigte en dertig essays uit haar pen gekom.

Haar grootste internasionale sukses was *Anne of Green Gables*, 'n werk wat oorspronklik op alle ouderdomme van jonk tot oud gemik was, maar vanaf die middel van die 20ste eeu oorwegend as jeugboek beskou word. Die hoofkarakter Anne, 'n weeskind, staan ook sentraal in Montgomery se volgende romans wat hoofsaaklik op Prins-Edward-eiland, Kanada se kleinste provinsie, afspeel. Plekke wat met Montgomery se fiksie verbind word, is tans gewilde literêre bakens en toeristetrekpleisters, soos die plaas Green Gables – die bakermat van die latere Nasionale Prins-Edward-eilandpark.

In 1935 is Montgomery tot Offisier in die Orde van die Britse Ryk benoem.
Rubber

duimnael|Lateks word vir die vervaardiging van rubber geoes.
[duimnael|'n Plantasie van rubberbome in [Thailand.]]

**Rubber** is 'n elastiese, waterdigte materiaal wat kan rek en krimp. Talle voorwerpe word van rubber gemaak, soos balle, uitveërs, handskoene, bande en proppe. Dit is 'n polimeer wat van natuurlike bronne bekom, of op industriële skaal gesintetiseer word.

Natuurlike rubber (lateksrubber) word van bome wat veral van Suid-Amerika afkomstig is gemaak. Dit word as ’n sap (genaamd lateks) uit boomstamme getap. Ongeveer 33% van hierdie sap bestaan uit rubber. Die lateks word gefiltreer en met water verdun. Dit word dan met suur behandel om die rubberdeeltjes te laat stol. Daarna word dit platgerol en gedroog.

Sintetiese rubber word deur 'n chemiese proses vervaardig. Die proses staan as polimerisasie bekend en word ook vir die vervaardiging van plastiek gebruik. Voorbeelde van sintetiese rubber is chloropreen-rubber, 1,3-butadieen-rubber en butyl-rubber.

Swawel word soms gebruik om rubber sterker te maak en te keer dat dit nie maklik smelt nie. Dit staan as vulkanisasie bekend.

## Geskiedenis 
Rubber word al etlike jare in die natuurlike verspreidingsgebied van plante wat rubber lewer versamel en gebruik. Dit is hoofsaaklik van die Brasiliaanse rubberboom (*Hevea brasiliensis*) geoes, terwyl die Meso-Amerikaanse beskawings hul rubber van die *Castilla elastica* gekry het. Hulle het onder andere rubberballe vir 'n balspel gemaak. Pre-Colombiaanse rubberballe is ook gevind. Hierdie vondse dateer terug tot 1600 v.C.

Volgens Bernal Díaz del Castillo was die Spaanse veroweraars so verbaas oor die bonsende rubberballe dat hulle gedink het dat dit heksery was. Die Mayas het 'n tydelike rubberskoen gemaak deur hulle voete in 'n lateksmengsel te doop. Rubber is daarnaas ook vir die konstruksie van goedere gebruik, soos om klip- en metaalwerktuie aan houthandvatsels te bind. In Brasilië is rubber gebruik om klere waterdig te maak. Die eerste Europeërs wat uit Brasilië met hierdie klere na Portugal teruggekeer het is blykbaar van towery aangekla en verhoor.

In 1770 ontdek die chemikus Joseph Priestley per ongeluk dat rubber potloodstrepe kan uitvee. Rubber is sedertdien as uitveërs verkoop. Die eerste rubberbande is in 1791 gemaak.

In 1820 begin Thomas Hancock produkte van rubber in Engeland te vervaardig. In 1828 brei hy na Frankryk uit, en in 1832 na die Verenigde State. In 1839 is die vulkanisering van rubber deur Charles Goodyear en/of Hancock uitgevind. Hierna neem die vraag na rubber sterk toe, wat in die Kongo-Vrystaat tot 'n skrikbewind sou lei. In 1910 slaag die Russiese chemikus Sergei Vasiljevich Lebedev daarin om sintese rubber te maak. Sy boek, *Research in polymerisation of by-ethylene hydrocarbons* (1913), is vir lank as 'n gesaghebbende bron vir die studie van sintetiese rubber beskou.

## Eksterne skakels 
* 
* Laat wiel met rubber! op Mieliestronk.
Karbonaat

duimnael|200px|kaliumkarbonaat (potas)|links
'n **Karbonaat** is 'n sout wat die komplekse ioon  bevat of 'n ester wat die (bidentate) --groep bevat. Die ioon is die suurres van koolsuur . 

Die ioon het 'n vlakdriehoekige vorm. Die sentrale koolstofatoom het 'n oksidasietoestand van +4. 'n Beskrywing van die binding in die karbonaatioon met die Lewisteorie lei tot drie sogenaamde resonansiestrukture wat aandui dat een van die bindende elektronpare nie net tussen 'n koolstof- en 'n suurstofatoom geplaas is nie, maar gedeel word deur al die atome van die ioon. 'n Beter beskrywing is moontlik met die molekulêre-orbitaalteorie en lei tot 'n bindingsorde van 1,333 vir die drie C-O bindings. 

Karbonate van die alkalimetale soos soda  en potas  is oplosbaar, ander karbonate is onoplosbaar in water.

Karbonate kom baie in die natuur voor, veral kalsiumkarbonaat.  

Karbonate vorm basiese waterige oplossings omrede die tweede pKa van koolsuur 'n taamlik hoë waarde het (pKa2=10,33). Dit lei daartoe dat 'n ewewig ontstaan waarin die karbonaatioon geprotoneer en 'n hidroksielioon gevorm word volgens die formule:

:: CO_3^{2-} + H_2O \to HCO_3^{-} + OH^{-}

## Afgeleide verbindings 
*Kalsiumkarbonaat
*Ammoniumkarbonaat
*Fosgeen

## Sien ook 
*Lys van anione
*:Kategorie:Karbonaat- en nitraatminerale

## Verwysings
Antoine-vergelyking

Die **Antoine-vergelyking** is 'n dampdruk-vergelyking en beskryf die verwantskap tussen dampdruk en temperatuur van suiwer komponente.

## Die vergelyking 
: \log_{10} p = A-\frac{B}{C+T} \quad \Rightarrow \quad p = 10^{\left ( A-\frac{B}{C+T} \right )} \quad \Rightarrow \quad T = \frac{B}{A-\log_{10} p}-C

of

: \ln p = A-\frac{B}{C+T} \quad \Rightarrow \quad p = e^{\left ( A-\frac{B}{C+T} \right )} \quad \Rightarrow \quad T = \frac{B}{A-\ln p}-C

Waar:
* p = Dampdruk in absolute druk
* T = Temperatuur
* A, B en C is komponentspesifieke konstantes.

## Voorbeelde 
1 atm = 101.325 kPa = 760 mm Hg = 1.01325 bar

1 bar = 100 kPa

### Water 
Die volgende tabel gee die konstantes vir water:

Hierdie moet dus ooreenstem met stoomtabelle.

### Etanol 
Die konstantes vir etanol:

## Omskakeling van Antoinevergelyking 
Die Antoinevergelyking kan ook soos volg omgeskakel wordː

: \log p = A-\frac{B}{C+T}
: \frac{B}{C+T} = A - \log p
: C+T = \frac{B}{A - \log p}
: T = \frac{B}{A - \log p} - C
Maslow (kortverhaal)

**Maslow** is 'n wetenskapsfiksie-kortverhaal opgeneem in *Nuwe Stories 3* (saamgestel deur Suzette Kotzé-Myburgh en Leti Kleyn), vanaf bl. 56-67. Die verhaal is geskryf deur Susan Gaigher. 

## Karakters 
* **X/Eva** - die dogter/proefkonyn
* **Y/Adam** - die seun/proefkonyn 
* **Anonieme verteller** - die projekleier, maar ook voog

## Intrige 
Die verhaal begin in die verhaalhede, waar die verteller na agttien jaar op 'n afgesonderde eiland 'n geselskap te wagte is wat hulle sal kom haal.

Op die "Nuwe Aarde", wat gevolg het ná die Nederlaag van die "Ou Aarde", en die uiteindelike "Hernuwing" (Renaissance), word die Heilige Skrifte (Die Bybel) herontdek en vurig bestudeer. Daarin vind die mensdom '' 'n morele padkaart geïnspireer deur 'n Al-Wese wat die mensdom wou leer om in vrede saam te leef, om mekaar onvoorwaardelik te aanvaar en sonder selfsug vir mekaar te sorg.'' Dit het 300 jaar geneem om die tekste te ontsyfer.

Die verteller is uitverkies om die projek op die eiland aan te pak: sy moes ma, pa, oppasser en leraar wees vir X en Y. X en Y is die projekname van 'n tweeling, X is vroulik en Y is manlik. Met pasgebore babas en al is sy per sweefskip op die eiland sonder enige tegnologiese geriewe afgelaai. In die primitiewe toestand is hulle uitgelewer aan al die aardse elemente.

Die hoofdoel is om die oertaal, die Heilige Taal, uit te vind wat Adam en Eva met die Al-Wese sou gepraat het. As die mens eers die Al-Wese se taal ken, dan eers sal die mens werklik uit die as opstaan en dan eers sal die mensdom nooit weer 'n soortgelyke Nederlaag deurmaak nie. Die Heilige Taal is nie Latyn en Hebreeus nie, dit was 'n ou wanpersepsie. Die verteller se tong is uitgesny, sodat sy nie met X en Y kon kommunikeer nie.

Tot haar aanvanklike teleurstelling, met die aanname dat die tweeling engelrein en onskuldig in die natuur en met moederliefde grootword (tabula rasa), *verwilder* en *verdierlik*  X en Y heeltemal, omrede kultuur en inligting nou slegs nieverbaal oorgedra kan word. Op drie jaar kon die kinders nog nie praat nie, en teen agttien het hulle min rede om met mekaar verbaal te kommunikeer: daarvoor was daar gebare, geluide en nagebootste diereklanke.

Later sal dit tot die verteller deurdring dat gedagtes en konsepte wel met woorde oorgedra kan word. Woorde soos "haat", "verraad", "oorlog", "mens", "moord", "nostalgie", "verlange" en "liefde" ken die kinders dus nie. Daarom, so word aangeneem, kan daar ook nie sulke gedagtes deur die kinders gekweek word nie. 

Toe drie navorsers 'n jaar of twee tevore op die eiland per vaartuig (in die kinders se oë 'n "reuseseemonster") voet aan wal sit, en as onbekende lywe uit hierdie "monster" stap (gepaardgaande met 'n kakofonie van klank in hul mondelinge spreekwyse), het die kinders "natuurlik" reageer - met geweld en slagting.

Terug in die verhaalhede is die dag verby. Die drie eilandbewoners is nie kom haal nie. Die verteller glo die volgende dag sal belowend wees.

## Oerteks 
Die kortverhaal toon enkele ooreenkomste met 'n antieke legende:
Water (data)

Hierdie bladsy wys die eienskappe van water.

## Stoomtabel 
Die volgende tabel gee die eienskappe van water by ewewig (versadigde water by sekere temperatuur).

Dus is die druk wat in die tabel gegee word, die dampdruk van water by die spesifieke temperatuur. Hierdie waarde kan ook met behulp van die Antoinevergelyking verkry word.

Die volgende beskryf die verskillende kolomme:
* T = Temperatuur in °C
* P = Druk in kPa(a)
* *H*vloeistof = Entalpie van versadigde vloeistof in kJ/kg
* Δ*H*verd = Latente hitte (van verdamping) – die energie nodig om een kg vloeistof om te sit in damp.
* Δ*W* = PV werk benodig om een kg vloeistof om te sit in damp
* *ρ*damp = Digtheid van damp in kg/m3

Die entalpie van die damp kan soos volg bereken word:

*H*damp = *H*vloeistof + Δ*H*verd

## Verwysings
Essie Malan

**Essie Malan** (1894 - 1962) was 'n Suid-Afrikaanse skrywer. Sy is op 20 November 1894 op die plaas Allesverloren in die distrik Riebeek-Wes gebore.

## Lewe en werk 
Sy gaan skool op Riebeek-Wes en Montagu en studeer dan verder aan die Victoria-kollege op Stellenbosch. Hierna gee sy skool op verskeie skole en word later aangestel as hoof-assistente aan die Hoërskool Jan van Riebeeck in Kaapstad. Hier is Freda Linde onder andere een van haar leerlinge. Jare lank is sy as sekretaresse betrokke by die Kaapse Afrikaanse Eisteddfod. In April 1936 trou sy met mnr. B.F. Barnard, wat inspekteur van skole is. Hulle bly vir 'n ruk lank op Humansdorp. Sy is op 15 Junie 1962 oorlede.

## Skryfwerk 
Sy ondersoek die armblanke-vraagstuk in haar roman “'''''Deur 'n geleende bril'''''”. Die skryfster stel belang in die opheffing van blanke bediendes. Om betroubare gegewens te verkry, laat sy haar hoofkarakter, die welopgevoede Louie Marais, 'n gewaagde proefneming doen. Louie verhuur haar aan 'n Kaapstadse dame, mevrou Groenewald, as bediende. Haar huislike ervarings en verhoudings met die gesinsgenote word met smaak vertel. Die skryfster wys duidelik uit hoeveel medemenslikheid en takt die huisvrou nodig het as sy werklik 'n hart het vir die minderbevoorregtes van haar eie volk. Louie leef haar ook in die mentaliteit van die gewone diensmeisie in deur vriendskappe met hulle te sluit en tyd saam met hulle in hulle nederige wonings te bestee. Die gevolgtrekking waartoe sy kom, is: “Vind uit hoe die mense lewe, en probeer om hulle ontevrede te maak met die agterbuurtes en slegte behuising” (p.&nbsp;97). Die tweede gedeelte van die verhaal beskryf in briefvorm die liefdesavonture van die gewaande diensmeisie en is minder geslaag.

Haar kortverhaal “*Blou skoentjies*” ('n Aspoestertjie-verhaal wat uit 1931 dateer) word opgeneem in die versamelbundel “*Die jongste Afrikaanse kortverhale*” en later weer deur Daniel Hugo in “*Tydskrif*”, terwyl van haar verhale ook opgeneem word in “*Uitgesogte Afrikaanse verhale*”.

## Publikasies 
**1926 -** Deur 'n geleende bril

## Ander verwysings 
* Malan, Essie “Biografiese skets” Nasionale Afrikaanse Letterkundige Museum en Navorsingsentrum (NALN)  Bloemfontein
* Nienaber, P.J.; Senekal, J.H en Bothma, T.C. “Mylpale in die geskiedenis van die Afrikaanse letterkunde” Afrikaanse Pers-Boekhandel Tweede hersiene uitgawe 1963
* Nienaber, P.J. et al “Perspektief en Profiel” Afrikaanse Pers-Boekhandel Johannesburg Derde hersiene uitgawe 1969
* Schoonees, P.C. “Die prosa van die tweede Afrikaanse beweging” J.H. de Bussy, Pretoria / Hollandsch-Afrikaansche Uitgevers Maatschappij v/h J. Dusseau & Co, Kaapstad 1939 (derde druk)
* Van Coller, H.P. (red.) “Perspektief en Profiel Deel I” J.L. van Schaik-Uitgewers Pretoria Eerste uitgawe 1998
* Van Coller, H.P. (red.) “Perspektief en Profiel Deel 2” J.L. van Schaik-Uitgewers Pretoria Eerste uitgawe 1999

## Verwysings
Grootskulp

Die **grootskulp** (*Charonia lampas pustulata*) is 'n seeslak wat voorkom vanaf die noorde van KwaZulu-Natal tot by Valsbaai. In Engels staan die slak bekend as die *Pink Lady*.

## Identifikasie 
Die slak word tot 230&nbsp;mm lank en het 'n groot, swaar dop met 'n dik wand. Dit is lig rooi-bruin of oranje met donker, onreëlmatige vlekke op die dop. Die diertjie het 'n dowwe rooi-bruin voet en die operkulum is duidelik sigbaar.

Hulle leef in rotsriwwe in water wat tot 60&nbsp;m diep is. Die onvolwasse diertjie leef in vlak rotspoele. Die dier is 'n roofdier wat seekastaiings, seesterre en seekomkommers vreet. Die spesie is redelik volop.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Koninkryk Hawaii

Die **Koninkryk Hawaii** (Engels: *Kingdom of Hawaiʻi*, Hawais: *Aupuni Mōʻī o Hawaiʻi*) het bestaan van 1795 tot 1893.

[duimnael|links|Koning [David Kalakaua van Hawaii]]
Hawaii het tot die eerste besoek van die Europeane 'n sosiale en politieke struktuur geken wat vergelyk kan word met die feodale maatskappy van Europa. In 1810 het koning Kamehameha I die eilande verenig en het die koninkryk Hawaii geregeer tot sy dood in Mei 1819. Hy is deur sy seun Kamehameha II opgevolg, maar dié koning het in Julie 1824 in Londen gesterf. Sy broer het hom opgevolg as koning Kamehameha III en het vir die koninkryk begin om 'n grondwettelike struktuur te gee. In 1839 het 'n Verklaring van Regte verskyn en die volgende jaar het die koning sy absolute mag opgegee. Kamehameha III het vir sy land diplomatiek probeer internasionale erkenning te vind en het gesante na Europa en die Verenigde State gestuur. Dit het in 1842 gelei tot erkenning deur die Amerikaanse president John Tyler en in 1843 deur koningin Victoria se regering. Ander lande soos Nederland, Frankryk, Rusland, Switserland ensomeer het gevolg.

In 1853 is Kamehameha III dood en Alexander Liholiho is aangewys as sy opvolger onder die naam Kamehameha IV. Hy het sonder opvolger gesterf in 1864 en Kapuaiwa is aangewys om hom op te volg. Hy het egter 'n nuwe grondwet geëis. Ook Kamehameha het in 1872 sonder opvolger gesterf en die Wetgewende Vergadering het William Charles Lunalilo verkies om koning te wees. Koning Lunalilo het egter na een jaar ook sonder opvolger gesterf. David Kalakaua is verkies tot koning en het aanvankelik sy jongere broer William P. Leleiohoku aangewys as opvolger.

## Verwysings 
## Eksterne skakels
Suurchloried

links|150px
'n **Suurchloried** of **asielchloried** is 'n organiese chemiese verbinding wat die funksionele groep  -(C=O)Cl bevat. Hulle maak deel uit van die suurhaliede -(C=O)X, waar X=F, Cl, Br of I.  Hierdie funksionele groep ontstaan wanneer die -OH groep van 'n karboksielsuurgroep met 'n chlooratoom vervang word.

Suurchloriede is taamlik reaktiewe en vlugtige verbindings wat 'n laer kookpunt besit as die ooreenkomstige suur, omrede die -OH-groep in die sure waterstofbindings kan vorm wat by die suurchloriede nie moontlik is nie. Met water ontbind suurchloriede en stel daarmee soutsuur en die karboksielsuur vry volgens die reaksie:

::R-COCl + H_2O \to R-COOH + HCl

Dit maak hulle traanverwekkende stowwe wat versigtig behandel moet word. 'n Suurchloried soos fosgeen is selfs in die Eerste Wêreldoorlog as chemiese wapen gebruik.

## Vervaardiging 
Die vervaardiging behels 'n reaksie van die karboksielsuur en tionielchloried  wat self die suurchloried van swaweligsuur () is.

duimnael|links|550px|Sintese van asielchloried
Sterkfontein, Limpopo

**Sterkfontein** is 'n nedersetting in die Sekhukhune-distriksmunisipaliteit van die Limpopoprovinsie van Suid-Afrika. Dit lê sowat 25 km van die dorp Roossenekal af. 

## Sien ook 
* Lys van dorpe in Suid-Afrika

## Verwysings
Pseudohalogeen

'n **Pseudohalogeen** is 'n chemiese verbinding wat in sy eienskappe 'n halogeen s'n benader. 

#Dit vorm 'n  anioon
#Dit vorm 'n monoprotiese -suur
#Soms vorm dit ook 'n  molekuul wat 'n gas vorm
#Pseudohalogene kan ook interhalogeenverbindings vorm, soos ICN of 

:Voorbeelde
:

Nes die halogene kan die pseudohalogene in die gasfase in radikale ontbind:

:: (CN)_2 \to  2CN^{.}

En dit kan as oksidant optree:

:: (CN)_2  +2e^{-}\to  2CN^{-}

Met alkene kan addisie optree:

::= +  --> -
::= +  --> -

## Verwysings
Tafelkop

**Tafelkop** is 'n groot dorp in die Elias Motsoaledi Plaaslike Munisipaliteit in Sekhukhune-distriksmunisipaliteit van die Limpopoprovinsie van Suid-Afrika. 

## Sien ook 
* Lys van dorpe in Suid-Afrika

## Verwysings
Sianogeen

**Sianogeen** is 'n baie giftige chemiese verbinding met formule . Dit is 'n pseudohalogeen.

Dit kan polimeriseer tot parasianogeen:

duimnael|links|250px|Parasianogeen

## Reaksies 
Nes die halogene kan sianogeen onder invloed van lig in die gasfase in radikale ontbind:

:: (CN)_2 \to  2CN^{.}

En dit kan ook as oksidant optree:

:: (CN)_2  +2e^{-}\to  2CN^{-}

Sianogeen is die dinitriel van oksaalsuur. In verdunde suur hidroliseer sianogeen en vorm eerst die diamied van oksaalsuur, wat oksamied genoem word:

::NC-CN \xrightarrow{H^+} H_2NOOC-COONH_2

Die amiedgroepe kan verder hidroliseer en eers oksamiese suur en dan oksaalsuur vorm:

:: H_2NOOC-COONH_2 \xrightarrow{H^+} H_2NOOC-COOH \xrightarrow{H^+} HOOC-COOH

Hierdie hidrolise was die eerste reaksie waarmee Friedrich Wöhler aangetoon het dat organiese stowwe ook in die laboratorium vervardig kan word. Dit het egter nouliks die aandag getrek.

Sianogeen kan ook gereduseer word en eteendiamien oplewer
::NC-CN \xrightarrow{Sn; HCl} H_2N-CH_2-CH_2-NH_2

## Verwysings
Roemene

: *Hierdie artikel handel oor die etniese groep. Vir die taal, sien Roemeens.*

[duimnael|links|Verspreiding van Roemene in [Suidoos-Europa]]
Die **Roemene** of **Roemeniërs** (Roemeens: *români* [roˈmɨnʲ] of – histories, maar nou 'n selde gebruikde regionalisme – *rumâni*) is 'n nasie en etniese groep inheems aan Roemenië wat Roemeens, 'n Romaanse taal, as moedertaal praat. Hulle vorm die titulêre nasie van Roemenië en maak volgens die laaste sensus van 2011 omtrent 89% van dié land se bevolking uit.

Roemene deel 'n gemeenskaplike afkoms, kultuur en geskiedenis, maar dié term verwys soms ook na die hele bevolking van Roemenië. Naas Roemene leef nog minderhede soos Hongarye (6,5%) en Roma (3,3%) in Roemenië. Soms word Moldawiërs ook as Roemene beskou – ook deur hulself – en in hierdie geval sal hulle met 80% die grootste etniese groep van Moldowa vorm.

Wêreldwyd leef omtrent 24 miljoen Roemene, waarvan sowat 19,5 miljoen in Roemenië. Na die einde van die Koue Oorlog het Roemene veral as trekarbeiders in Wes-Europese lande soos Duitsland, Frankryk, Italië, Spanje en die Verenigde Koninkryk asook in Israel, Kanada, Oekraïne en die Verenigde State gevestig.

## Verwysings 
## Eksterne skakels
Pik-Sen Lim

**Pik-Sen Lim** (15 September 1944) is 'n Engelse aktrise wat sedert die 1960's op Britse TV verskyn. Sy is veral bekend vir die rolle van Su-Lee (die Sjinese kommunis en student) in die sitkom *Mind Your Language* (1977–79) en die dodelike skoonmaker is *Johnny English Reborn*.

## Eksterne skakels 
*
Waterstofkarbonaat

duimnael|200px|natriumbikarbonaat (bakpoeier)|links
'n **Waterstofkarbonaat** of **bikarbonaat** is 'n sout wat die komplekse ioon  bevat. 

Die ioon is die geprotoneerde vorm van die karbonaat-ioon. Die sentrale koolstofatoom het 'n oksidasietoestand van +4. 'n Beskrywing van die binding in die karbonaatioon met die Lewisteorie lei tot twee sogenaamde resonansiestrukture wat aandui dat een van die bindende elektronpare nie net tussen 'n koolstof- en 'n suurstofatoom geplaas is nie, maar gedeel word deur drie atome van die ioon. 'n Beter beskrywing is moontlik met die molekulêre-orbitaalteorie en lei tot 'n bindingsorde van 1,5 vir die twee C-O bindings. 
In die Brønsted-teorie van sure en basisse is die waterstofkarbonaatioon die gekonjueerde basis van koolsuur en die gekonjugeerde suur van die karbonaat-ioon. Die ioon is amfiproties.

Bikaarbonate van die alkalimetale soos  en  is oplosbaar, ander bikarbonate is dikwels in water meer oplosbaar as die ooreenkomstige karbonate.

Dit het gevolge in die natuur, veral omrede kalsiumkarbonaat, 'n belangrike mineraal, deur water wat opgeloste koolstofdioksied bevat oplosbaar gemaak kan word volgens die formule:  

:: CaCO_3 + H_2O + CO_2 \to Ca^{2+} + 2HCO_3^{-}

Die opgeloste kalsium kan deur die grond syfer en in grotte soos die Kangogrotte druipsteen vorm.

By verhitting ontbind bikarbonate volgens die reaksie:

:: 2NaHCO_3 \to  Na_2CO_3 +H_2O + CO_2

Dit word gebruik as bakpoeier om deeg te laat oprys.

## Sien ook 
*Lys van anione
*Natriumbikarbonaat

## Verwysings
Elandskraal

**Elandskraal** is 'n groot nedersetting in Sekhukhune-distriksmunisipaliteit in die Limpopoprovinsie van Suid-Afrika.

## Sien ook 
* Groblersdal
* Marble Hall
* Motseleoperivier
* Siyabuswa
* Lys van dorpe in Suid-Afrika

## Verwysings
Chichibunomiya Rugbystadion

Die **Chichibunomiya Rugbystadion** (ook bekend as **Prins Chichibu-gedenkstadion**) is ’n rugbystadion in Tokio, Japan en is die spirituele tuiste van die Japanse Rugbyunie en die hoofkantoor van die Japanse Rugbyvoetbalunie.

Die stadion het tans sitplek vir 27&nbsp;188 mense met slegs ’n gedeelte wat onderdak is. ’n Groot elektroniese telbord is by die stadion aangebring as ’n tree na modernisering voor die Rugbywêreldbeker 2003.

In ’n poging om die bod vir die Rugbywêreldbeker 2015 te versterk, is op 19 April 2007 aangekondig dat die stadion teen einde Julie 2007 met spreiligte toegerus sou wees vir aandwedstryde. Die eerste rugbywedstryd onder die nuwe spreiligte was Japan teen ’n Asiese Barbarianspan in Augustus 2007.

## Verwysings
Nasionale Stadion, Singapoer

Die **Nasionale Stadion** (Chinees: 新加坡国家体育场; Engels: *National Stadium*; Maleis: *Stadium Nasional Singapura*; Tamil: சிங்கப்பூர் தேசிய அரங்கம்) is ’n veeldoelige stadion in Kallang, Singapoer.

Die stadion vervang die Voormalige Nasionale Stadion en is op 30 Junie 2014 geopen. Die stadion is geleë in Kallang en word hoofsaaklik gebruik vir sokkerwedstryde. Die stadion het ’n intrekbare dak en is die enigste stadion in die wêreld wat spesifiek ontwerp is om sokker- rugby-, krieketwedstryde en atletiekbyeenkomste aan te bied. Met ’n gemeganiseerde en intrekbare sitplekindeling op die onderste vlak kan die stadion ook konserte en ander kulturele vermaaklikhede aanbied. Dit neem ongeveer 48 uur om die sitplekindeling vir ’n opkomende gebeurtenis reg te kry.

## Fotogalery 

Lêer:World Club 10s Rugby.jpg|Toeskouers by die 10er-Rugbywêreldklub op 22 Junie 2014, die eerste sportbyeenkoms wat op die Nasionale Stadion gehou is.
Lêer:2016 AFC Cup Group Stage.jpg|'n Beraamde 11&nbsp;900 toeskouers op die Nasionale Stadion vir Tampines Rovers FC teen Selangor FA tydens die 2016 AFC Cup groepfase op 10 Mei 2016

## Wedstryde 
### Sokker 
#### AFF-kampioenskap 2014 
#### Suidoos-Asiatiese Spele 2015 
#### AFF-kampioenskap 2018 
## Eksterne skakels 
* Singapoerse Sportraad se amptelike webwerf
* Singapoerse Sports Hub se amptelike webwerf
Suid-Sotho Wikipedia

Die **Suid-Sotho Wikipedia** is die Suid-Sotho weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die  grootste Wikipedia-projek.

Die Wikipedia het tans  bladsye, waarvan  artikels is. Dit het  geregistreerde gebruikers, waarvan  as aktief gereken word. Hierdie gebruikers het in totaal  wysigings aangebring en  lêers opgelaai.

## Sien ook 
* Afrikaanse Wikipedia
* Joroeba Wikipedia
* Malgassiese Wikipedia
* Noord-Sotho Wikipedia
* Somaliese Wikipedia
* Swahili Wikipedia
* Swazi Wikipedia
* Tsonga Wikipedia
* Tswana Wikipedia
* Venda Wikipedia
* Xhosa Wikipedia
* Zoeloe Wikipedia

## Verwysings 
## Eksterne skakels 
* Die tuisblad van die Suid-Sotho Wikipedia
121 v.C.

## Gebeure 
* In die Romeinse senaat neem die teenstanders van die volkstribuun C. Gracchus 'n *laaste dekreet van die senaat* teen sy hervormings aan. Gaius Gracchus en talle van sy volgelinge word gedood. 

## Verwysings
Strydkraal

**Strydkraal** is 'n dorpie in Sekhukhune-distriksmunisipaliteit in die Limpopoprovinsie van Suid-Afrika.

## Verwysings
Ga-Riba

**Ga-Riba** is 'n dorpie in die Bosveldkompleks van die Limpopoprovinsie, Suid-Afrika. 

* Lys van dorpe in Suid-Afrika

## Verwysings
Pompeius

__NOTOC__

**Gnaeus Pompeius Magnus** (29 September 106 v.C. – 29 September 48 v.C.) was 'n Romeinse generaal en politikus.

Hy is Pompeius Strabo se seun en word saam met hom bekend tydens die Sosiale Oorlog. Hy steun Sulla (83-82 v.C.) en onderdruk Lepidus se opstand in 77 v.C. Hy voer 'n offensief teen Sertorius in Hispania en ná sy terugkoms in Italië onderdruk hy daar Spartacus se slawe-opstand en word in 70 v.C. konsul. In 59 trou hy met Caesar se dogter Julia. Caesar gaan na Gallië om dit te verower, en Pompeius bly in Rome aan waar hy baie probleme met Clodius Pulcher en sy teenstanders in die senaat ondervind. In 54 sterf Julia en in 53 verloor Crassus die slag van Carrhae.

In 49-48 breek 'n burgeroorlog uit en verloor hy teen Caesar in die Slag van Pharsalus (9 Augustus 48). Hy vlug na Egipte waar hy by sy aankoms in Alexandrië vermoor word.

## Seuns 
* Gnaeus Pompeius, Pompeius die jongere
* Sextus Pompeius

## Bron 
* KENNIS, vol. 7, 1980, bl. 1414-1415, 

## Verwysings 
## Eksterne skakels
Albanese

: *Hierdie artikel handel oor die etniese groep. Vir die taal, sien Albanees.*

[duimnael|links|Verspreiding van Albanese in [Suidoos-Europa]]
Die **Albanese** (Albanees: *Shqiptarët*) is 'n nasie en etniese groep inheems aan Albanië en aangrensende lande wat Albanees, 'n Indo-Europese taal, as moedertaal praat. Hulle vorm die titulêre nasie van Albanië en maak volgens die laaste sensus van 2011 omtrent 82,6% van dié land se bevolking uit. In Kosovo het Albanese sowat 93% van die bevolking uitgemaak.

Albanese deel 'n gemeenskaplike afkoms, kultuur en geskiedenis, maar dié term verwys soms ook na die hele bevolking van Albanië.

Wêreldwyd is daar tussen 7,5 en 12,2 miljoen Albanese, waarvan sowat 2,8 miljoen in Albanië en 1,6 miljoen in Kosovo. In Turkye is daar tussen 500&nbsp;000 en 5 miljoen Albanese, in Italië 800&nbsp;000 en in Noord-Masedonië 509&nbsp;083. Na die einde van die Koue Oorlog het Albanese hulle veral as trekarbeiders in Wes-Europese lande soos Duitsland en Switserland asook in die Verenigde State gevestig.

## Verwysings 
## Eksterne skakels
Kromdraai, Limpopo

**Kromdraai** is 'n nedersetting in Sekhukhune-distriksmunisipaliteit in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Vandyksdrif

**Vandyksdrif** is 'n nedersetting en spoorweghalte in westelike Mpumalanga, Suid-Afrika. Die plek lê langs die R544-pad tussen Witbank en Bethal en word omring deur steenkoolmyne. 

## Sien ook 
* Lys van dorpe in Suid-Afrika

## Verwysings
Gespikkelde klipvis

Die **Gespikkelde klipvis** (*Clinus venustris*) is 'n vis wat endemies is aan Suid-Afrika. Die vis kom voor van Luderitz in Namibië tot by Port Alfred in die Oos-Kaap. In Engels staan die vis bekend as die *Speckled klipfish*.

## Identifikasie 
Die vis word tot 12&nbsp;cm lank en het 'n kleurpatroon wat kan verander. Hulle is gewoonlik dof, rooibruin met verskeie donke, horisontale bande oor die lyf. Daar mag soms 'n wit skuinsstreep oor die wang wees en somtyds bestaan die streep uit spikkels. Die uitstaande kenmerk van die vis is die kleurvolle oë; die iris is liggroen omlyn met 'n gebroke oranje streep. Daar is ook twee swart kolle op die dorsalevin.

Die vis leef in tussen getypoele en rotsagtige kusareas in water wat 0,3 tot 30 m diep is. Hulle is gewoonlik alleenlopers en vreet klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Clinus venustris* by Fishbase.
Tiekiedraai, Fetakgomo

**Tiekiedraai** is 'n gehuggie in Fetakgomo Tubatse Plaaslike Munisipaliteit, Sekhukhune in die Limpopoprovinsie van Suid-Afrika.

## Verwysings
Iswepe

**Iswepe** is 'n dorpie en spoorweghalte in die Mkhondo Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika.

Iswepe lê net langs die N2 nasionale pad, en word omring deur saagmeulens en bosbouplantasies. 

## Sien ook 
* Lys van dorpe in Suid-Afrika

## Verwysings
Arabiese syfers

duimnael|280px|Arabiese syfers
duimnael|280px|Die evolusie van Arabiese syfers tot die syfers wat ons vandag ken.

**Arabiese syfers**, streng gesproke **Indo-Arabiese** of **Hindoe-Arabiese syfers**, is die syfers wat deesdae in die meeste kulture gebruik word om getalle aan te dui. Dit bestaan uit tien tekens of simbole: 1, 2, 3, 4, 5, 6, 7, 8, 9 en 0, of 'n kombinasie daarvan. Dit is 'n posisionele stelsel. Die waarde van 'n syfer hang nie net van die tekens wat gebruik word af nie, maar ook van die posisie daarvan in die getal. Hierdie simbole is om en by in die jaar 500 in Indië uitgevind, en in die 10de eeu deur die More aan Wes-Europa bekendgestel.

## Vergelyking met ander syferstelsels 
Aanvanklik het talle volke syfers gebruik waarvan die waarde nie soseer van die posisie afhang nie, maar van die tekens self. Die bekendste voorbeeld hiervan is die Romeinse syfers, wat tans steeds gebruik word.

Voorbeeld van 'n getal:
: in Arabiese syfers: 304
: in Japanse / Sjinese syfers: 三百四 / 三百〇四
: in Romeinse syfers: CCCIV (as mens die aftrekreëls ignoreer kan die getal ook as CCCIIII, IIIICCC en as CIICIIC geskryf word)

Romeinse syfers het nie 'n nul nodig nie. Omdat elke getal 'n vaste waarde het, eerder as veelvoude van tien, honderd en so aan, volgens posisie, is dit nie nodig om vir "nulle" plek te hou nie. Getalle soos 207 en 1066 word geskryf as CCVII (twee keer honderd, 'n vyf en twee kinders) en MLXVI ('n duisend, 'n vyftig, 'n tien, 'n vyf en nog een mens).

Arabiese syfers is egter meer prakties en word daarom vandag reg oor die wêreld gebruik.

## Geskiedenis 
Arabiese syfers het nie in die Arabiese wêreld ontstaan nie, maar in Indië. Die Arabiere leer die Indiese syfers, wat later as Arabiese syfers bekend sou word, danksy 'n Indiese wiskundige wat die paleis van die Abbasidiese kalief met sy boek oor kosmologie en wiskunde besoek.

Ná die opkoms van die Islam verower Moorse moslems 'n deel van die Iberiese Skiereiland en kom so met die Europese nasies in kontak. As gevolg van die vermenging van verskillende godsdienste en volke ondervind dele van die Iberiese Skiereiland 'n bloeitydperk onder verskillende dinastieë, wat met die ontwikkeling van die wetenskappe gepaard gaan. Hierdie ontwikkeling, insluitend die Arabiese syfers, het uiteindelik 'n invloed op die Europese samelewing uitgeoefen.

Die vooraanstaande Persiese wiskundige en skepper van algebra, Muḥammad ibn Mūsā al-Khwārizmī het ook Arabiese syfers gebruik. As gevolg hiervan het dié syferstelsel wyd bekend geword en het die Arabiere en ander Islamitiese volke hul verskeie stelsels ten gunste van die Indiese syfers laat vaar.

## Verwysings 
## Eksterne skakels 
*
Mahlabathini

**Mahlabathini** is 'n landelike dorp in die Ugu-distriksmunisipaliteit in die suide van KwaZulu-Natal, Suid-Afrika.

Dit is die geboorteplek van die Suid-Afrikaanse politikus Mangosuthu Buthelezi (1928).

## Sien ook 
* Lys van dorpe in Suid-Afrika

## Verwysings
St Faith’s

**St Faith’s** is 'n klein nedersetting in die Umzumbe Plaaslike Munisipaliteit in die suide van KwaZulu-Natal in Suid-Afrika.

## Sien ook 
* Lys van dorpe in Suid-Afrika

## Verwysings